Τούλα (όνομα)

Το Τούλα είναι ένα ελληνικό γυναικείο όνομα πολύ συνηθισμένο, που προέρχεται από αφαίρεση συλλαβών από την αρχή γυναικείων υποκοριστικών ονομάτων και την προσθήκη του παραγωγικού επιθήματος -ούλα, που χρησιμοποιείται για τον σχηματισμό υποκοριστικών θηλυκού γένους, λ.χ. γατ-ούλα, καρδ-ούλα, παιδ-ούλα. Το επίθημα -ούλα προήλθε από το λατινικό -ulla. Νικόλαος Γ. Κοντοσόπουλος, Διάλεκτοι και ιδιώματα της νέας ελληνικής, ανανεωμένη έκδοση, Αθήνα 1994, σ. 28

Κάποια από τα ονόματα που έχουν ως υποκοριστικό το Τούλα είναι: Αικατερίνη, Αρχοντία, Δήμητρα, Παναγιώτα, Σταματία, Φωτεινή.

 Άτομα με το όνομα Τούλα 

 μικρογραφία|Τούλα Αλεξανδράκημικρογραφία|Τούλα ΛημναίουΤούλα Αλεξανδράκη (Γαλάτω Αλεξανδράκη, 1948- ), Ελληνίδα ευρωβουλευτής 
 Τούλα Καλέντζου (Δήμητρα Καλέντζου, 1978 - ), Ελληνίδα καλαθοσφαιρίστρια 
 Τούλα Λημναίου (1963 - ), Ελληνίδα χορογράφος 
 Τούλα Μαγαλιού (Αφεντούλα Μαγαλιού, 1979 - ), Ελληνίδα καλαθοσφαιρίστρια 
 Τούλα Σταθοπούλου (1932 - 2006), Ελληνίδα ηθοποιός 

 Φανταστικοί χαρακτήρες 

 μικρογραφία|Τούλα Πορτοκάλος (Νία Βαρντάλος) και Ίαν Μίλερ (Τζον Κόρμπετ) στο Γάμος αλά ελληνικά (2002)Τούλα, ο κεντρικός χαρακτήρας του θεατρικού έργου "Το φιντανάκι" (1921) του Παντελή Χορν, μια φτωχή μοδίστρα που ερωτεύεται έναν αρχόσχολο μάγκα ο οποίος την προδίδει οδηγώντας τη σε γάμο με έναν εύπορο ηλικιωμένο  και ο αντίστοιχος χαρακτήρας (Γκέλυ Μαυροπούλου) στην κινηματογραφική προσαρμογή του έργου (1955) σε σκηνοθεσία του Ιάσονα Νόβακ 
 Τούλα (Αικατερίνη) Λουλουτζή (Νίκη Λινάρδου), υπάλληλος στο ραφείο του Στέλιου Κοντογιώργη (Ντίνος Ηλιόπουλος) στην κωμωδία Μακρυκωσταίοι και Κοντογιώργηδες (1960) σε σκηνοθεσία του Αλέκου Σακελλάριου και σενάριο του ίδιου και του Χρήστου Γιαννακόπουλου 
 Τούλα (Μάρθα Βούρτση), υπηρέτρια της οικογένειας Καλλιγαρίδη που πηγαίνει κρυφά εκδρομή στο Λουτράκι με έναν μουστακαλή σοφέρ, τον Λέανδρο (Μίμης Φωτόπουλος), στην ταινία Τα κίτρινα γάντια (1960) του Αλέκου Σακελλάριου και σενάριο του ίδιου και του Χρήστου Γιαννακόπουλου  με βάση το θεατρικό έργο "Η Ρένα εξώκειλε" 
 Τούλα (Έλσα Ρίζου), υπάλληλος της φαρμακοβιομηχανίας του Πότη (Βασίλης Αυλωνίτης) και του Ιορδάνη (Νίκος Ρίζος), η οποία τελικά παντρεύεται έναν καινούργιο υπάλληλο, τον Τηλέμαχο (Κώστας Βουτσάς) στην κωμωδία Ένα έξυπνο, έξυπνο μούτρο (1965) σε σκηνοθεσία τουΑνδρέα Ανδρεαδάκη και του Γιάννη Δαλιανίδη, ο οποίος δεν αναφέρεται στους τίτλους 
 Τούλα (Λέα Μασάρι), μία από τις 15 πόρνες που μεταφέρονται από την κατεχόμενη Αθήνα στο αλβανικό μέτωπο για να ενισχύσουν το ηθικό των Ιταλών στρατιωτών, στην ιταλική ταινία Η στρατιωτίνα (Le soldatesse, 1965) του Βαλέριο Ζουρλίνι 
 Τούλα (Κατερίνα Γώγου), σύζυγος του Μίμη (Μίμης Χρυσομάλλης) που εργάζεται ως ράφτρα στην ταινία Το βαρύ πεπόνι (1977) του Παύλου Τάσιου 
 Τούλα (Σοφία Βογιατζάκη), κολλητή φίλη της Στέλλας Παπαλημναίου (Βίκυ Σταυροπούλου) με την οποία εργάζονται μαζί σε ατελιέ ρούχων στη Μελβούρνη της Αυστραλίας, στην κωμική τηλεοπτική σειρά Είσαι το ταίρι μου (2001-2002, Mega) σε σενάριο του Λευτέρη Παπαπέτρου και σκηνοθεσία του Αντώνη Αγγελόπουλου 
 Τούλα (Κάτια Αθανασίου), υπεύθυνη για το παιχνίδι των κρίκων, με την επαναλαμβανόμενη ατάκα "πέντε κρίκοι ένα τάλιρο" στην τηλεοπτική σειρά Λούνα παρκ (1974-1981, ΕΙΡΤ & ΕΡΤ) σε σενάριο και σκηνοθεσία του Γιάννη Δαλιανίδη 
 Τούλα, ο κεντρικός χαρακτήρας του τραγουδιού "Τούλα - υποκριτούλα" του Κώστα Μπίγαλη σε δικούς του στίχους και μουσική από το άλμπουμ του Μικρή μου μέλισσα (1993) 
 Τούλα (Τζέσυ Παπουτσή), φιλοβασιλική κάτοικος Κάτω Πετραλώνων που θεωρεί τον 28χρονο γιο της (Χάρης Ασημακόπουλος) παρθένα και προσπαθεί να καταλάβει γιατί συμβαίνει αυτό, στο επεισόδιο "Δρ Τούλα" της σειράς Safe sex TV stories (2004-2014, Mega) σε σενάριο Μιχάλη Ρέππα - Θανάση Παπαθανασίου και σκηνοθεσία Αντώνη Αγγελόπουλου 
 Τούλα (Υρώ Μανέ), ξαδέλφη του Βαγγέλη Χαμπέα (Γιώργος Γιαννόπουλος) που, μετά από χρόνια μεταξύ τους έχθρας, πηγαίνει προσκεκλημένη στο σπίτι του και καταλήγει χτυπημένη και αναίσθητη έξω από το σπίτι του, στο επεισόδιο "Απόπειρα δολοφονίας" της σειράς Το σόι σου(2014 - , Alpha TV) σε σκηνοθεσία Αντώνη Αγγελόπουλου 
 Τούλα Αβράμογλου (Βέρα Γκούμα), σύζυγος του ράφτη Αρίστου Αβράμογλου (Κώστας Τσάκωνας), τον οποίο απατά με τον ταβερνιάρη Ανδρόνικο (Τάσος Κωστής) στην ταινία Για μια χούφτα τούβλα (1987) που σκηνοθέτησε ο Τάκης Βουγιουκλάκης 
 Τούλα Βαρνή (Κατερίνα Γιουλάκη), σύζυγος του υπαλλήλου Χρόνι Βαρνή, που ζει μαζί του και με τημικρή του αδελφή, Εύα (Νόρα Βαλσάμη), που της αρέσουν τα πάρτι, στην κωμωδία Ο κατεργάρης σε σκηνοθεσία - σενάριο Γιάννη Δαλιανίδη 
 Τούλα (Φωτούλα) Πορτοκάλος (Νία Βαρντάλος), Ελληνοαμερικανίδα γεροντοκόρη, κόρη των ιδιοκτητών του ελληνικού εστιατορίου «Dancing Zorbas» που αποφασίζει να αλλάξει ζωή και τελικά παντρεύεται, κόντρα στη θέληση της οικογένειάς της, τον Αμερικανό Ίαν Μίλερ (Τζον Κόρμπετ), στην αμερικανοκαναδική ταινία Γάμος αλά ελληνικά (2002) σε σκηνοθεσία Τζόελ Ζούικ  και στις συνέχειές της Γάμος αλά ελληνικά 2 (2016)  σε σκηνοθεσία του Κερκ Τζόουνς και Γάμος αλά ελληνικά 3 (2023) σε σκηνοθεσία της Νία Βαρντάλος 
 Τούλα Σπανού (Κατερίνα Γιουλάκη), πλούσια ξενομανής αδελφή του Αντώνη (Αλέκος Αλεξανδράκης) που προσπαθεί να τον εμποδίσει να πανρευτεί Ελληνίδα στην κωμωδία Μια Ιταλίδα από την Κυψέλη (1968) σε σενάριο και σκηνοθεσία του Ντίνου Δημόπουλου, που βασίζεται στο ομότιτλο θεατρικό έργο των Πολύβιου Βασιλειάδη και Νίκου Τσιφόρου 
 Τούλα Τοκαλίδου (Μάγδα Τσαγγάνη), συχωριανή της Ζουμπουλίας (Ελισάβετ Κωνσταντινίδου) και πρόεδρος της τοπικής κοινότητας έχοντας νικήσει στις εκλογές τη Ζουμπουλία, στην κωμική σειρά Στο παρά 5 (2005-2007, Mega) σε σενάριο Γιώργου Καπουτζίδη και σκηνοθεσία Αντώνη Αγγελόπουλου 

 Παραπομπές 

Κατηγορία:Γυναικεία ελληνικά ονόματα
Κατηγορία:Ελληνικά ονόματα
Κατηγορία:Υποκοριστικά ονόματα